CELEX: 52008XG0606(01)
Language: sl
Date: 2008-06-06
Title: Sklepi Sveta z dne 22. maja 2008 o evropskem pristopu k medijski pismenosti v digitalnem okolju

6.6.2008   
            
            
               SL
            
            
               Uradni list Evropske unije
            
            
               C 140/8
            
         Sklepi Sveta z dne 22. maja 2008 o evropskem pristopu k medijski pismenosti v digitalnem okolju
   (2008/C 140/08)
   SVET EVROPSKE UNIJE –
   ob upoštevanju naslednjega:
   
               —
            
            
               nova direktiva o avdiovizualnih medijskih storitvah zahteva, da je treba vzpostaviti „medijsko pismenost v vseh družbenih skupinah“ ter pozorno spremljati napredek v tej pismenosti. Določa obvezno poročanje Komisije o ravni medijske pismenosti v vseh državah članicah (1). Potrebna so torej merila za ocenjevanje ravni medijske pismenosti,
            
         
               —
            
            
               Evropski parlament je Svet in Komisijo pozval, „naj razvijeta in izvajata programe medijske pismenosti za spodbujanje aktivnega in osveščenega državljanstva v Evropi“ (2),
            
         
               —
            
            
               ključni pomen medijske pismenosti je poudaril tudi Unesco, denimo v „Grünwaldski deklaraciji o medijskem izobraževanju“ (1982) in v pariškem načrtu – dvanajst priporočil za medijsko izobraževanje (2007), ter Svet Evrope v svojem „Priporočilu Odbora ministrov državam članicam o krepitvi vloge otrok v novem informacijsko-komunikacijskem okolju“ (2006),
            
         
               —
            
            
               Komisija je izvedla javno posvetovanje o medijski pismenosti (3) in študijo o „najnovejših težnjah in pristopih k medijski pismenosti v Evropi“ (4),
            
         
               —
            
            
               priporočilo Evropskega parlamenta in Sveta o ključnih kompetencah za vseživljenjsko učenje (2006) opredeljuje znanje, spretnosti in odnose, povezane z digitalno pismenostjo,
            
         
               —
            
            
               priporočilo Evropskega parlamenta in Sveta z dne 20. decembra 2006 o varstvu mladoletnikov in človeškega dostojanstva ter o pravici do odgovora v zvezi s konkurenčnostjo evropske avdiovizualne industrije in industrije spletnih informacijskih storitev (2006) že vsebuje sklop možnih ukrepov za spodbujanje medijske pismenosti –
            
         1.   POZDRAVLJA
   
               —
            
            
               sporočilo Komisije z naslovom „Evropski pristop k medijski pismenosti v digitalnem okolju“ kot dodatno sestavino evropske avdiovizualne politike.
            
         2.   POTRJUJE
   
               —
            
            
               strateško predstavo Evropske komisije o medijski pismenosti kot pomembnem dejavniku aktivnega državljanstva v današnji informacijski družbi, ki lahko prispeva k uresničevanju ciljev lizbonske agende.
            
         3.   PRIZNAVA
   
               —
            
            
               pomen medijske pismenosti in njeno vlogo pri spodbujanju dejavne udeležbe državljanov v gospodarskem, kulturnem in demokratičnem življenju družbe,
            
         
               —
            
            
               da medijska pismenost, zlasti sposobnost kritične ocene vsebine, znatno vpliva na zaupanje uporabnikov v digitalne tehnologije in medije ter posledično na sprejemanje IKT in medijev, ki so v strateškem okviru politike „i2010“ opredeljeni kot prednostna naloga,
            
         
               —
            
            
               pomen medijsko pismenih uporabnikov za medijski pluralizem in kakovost vsebine,
            
         
               —
            
            
               različna prizadevanja držav članic za izboljšanje in spodbujanje medijske pismenosti kljub razlikam v postopkih in ravneh ukrepanja med posameznimi državami članicami,
            
         
               —
            
            
               nezadostna skupna merila in kazalci za merjenje medijske pismenosti,
            
         
               —
            
            
               pomen opredelitve in spodbujanja dobrih praks za izboljšanje medijske pismenosti,
            
         
               —
            
            
               pomen izobraževanja in usposabljanja pri izboljševanju medijske pismenosti ter iz tega izhajajoče potrebe po boljšem izobraževanju učiteljev in dviganju ozaveščenosti med pedagogi na vseh ravneh izobraževanja in usposabljanja.
            
         4.   POUDARJA
   
               —
            
            
               pomen evropskih programov in pobud, kot so program MEDIA 2007, program „Vseživljenjsko učenje 2007–2013“ in program „Varnejši internet plus“,
            
         
               —
            
            
               da bi moralo nadaljnje delo temeljiti na teh in z njimi povezanih pobudah, če želimo doseči večjo osveščenost državljanov o pomenu medijske pismenosti,
            
         
               —
            
            
               potrebo po redni izmenjavi informacij in najboljših praks, na ravni izobraževanja pa potrebo po pedagoških metodah med državami članicami.
            
         5.   SE SEZNANJA Z DEJSTVOM, DA
   
               —
            
            
               namerava Komisija izvesti dodatno študijo, s katero želi razviti merila in kazalce za merjenje ravni medijske pismenosti, ob upoštevanju vsega ustreznega dela, ki poteka v okviru drugih mednarodnih organizacij,
            
         
               —
            
            
               namerava Komisija še naprej spodbujati razvijanje in izmenjavo dobrih praks v zvezi z medijsko pismenostjo in digitalnim okoljem.
            
         6.   POZIVA KOMISIJO, NAJ
   
               —
            
            
               pozorno spremlja dogajanje na tem področju in morebitno potrebo po nadaljnjem političnem odzivanju na evropski ravni,
            
         
               —
            
            
               kot forum za izmenjavo informacij in najboljših praks o medijski pismenosti, ki bo prispeval tudi k oblikovanju političnega programa na tem področju, uporabi odbor za stike, ustanovljen z Direktivo o avdiovizualnih medijskih storitvah, v ustrezni sestavi. Strokovnjake zasebnega sektorja in druge interesne skupine bi bilo treba pozvati, naj prispevajo k tem prizadevanjem.
            
         7.   POZIVA DRŽAVE ČLANICE, NAJ
   
               —
            
            
               ustrezne organe, denimo organe, pristojne za pravno ureditev avdiovizualnih in elektronskih komunikacij, spodbujajo k sodelovanju in pospeševanju izboljševanja medijske pismenosti,
            
         
               —
            
            
               skupaj z vsemi interesnimi skupinami na nacionalni ravni spodbujajo in lajšajo razvoj in izvajanje kodeksa ravnanja ter drugih koregulativnih in samoregulativnih pobud,
            
         
               —
            
            
               vse interesne skupine, zlasti v okviru medijev in sektorja IKT, spodbujajo k opravljanju lastnih rednih raziskav in opazovanja različnih vidikov in razsežnosti medijske pismenosti,
            
         
               —
            
            
               spodbujajo pobude za dviganje ozaveščenosti, med drugim tudi pobude, ki so posebej usmerjene na uporabo IKT, na mlade in njihove starše ter mladinske organizacije in medije,
            
         
               —
            
            
               spodbujajo medijsko pismenost v okviru svojih strategij za vseživljenjsko učenje ter vzajemno učenje in izmenjavo dobrih praks glede tega vidika izobraževanja med učiteljskim kadrom.
            
         
      (1)  Člen 26: Komisija predloži „poročilo o uporabi te direktive in po potrebi pripravi nadaljnje predloge za njeno prilagoditev razvoju na področju avdiovizualnih medijskih storitev, zlasti ob upoštevanju najnovejšega tehnološkega razvoja, konkurenčnosti sektorja in ravni medijske pismenosti v vseh državah članicah“.
   
      (2)  Resolucija z dne 6. septembra 2005 o „Direktivi o televiziji brez meja“ (89/552/EGS).
   
      (3)  Glej poročilo o rezultatih javnega posvetovanja o medijski pismenosti:
   http://ec.europa.eu/avpolicy/media_literacy/docs/report_on_ml_2007.pdf
   
      (4)  Glej: http://ec.europa.eu/avpolicy/media_literacy/index_en.htm